ക്വില മുബാറക്

പഞ്ചാബിലെ ബഠിംഡ നഗരത്തിന്റെ മധ്യഭാഗത്തുള്ള ഒരു ചരിത്രസ്മാരകമാണ് ഗോബിന്ദ്ഗഡ് അല്ലെങ്കിൽ ബഠിംഡ കോട്ട എന്നും അറിയപ്പെടുന്ന ക്വില മുബാറക് (Qila Mubarak) (പഞ്ചാബി: ਕ਼ਿਲਾ ਮੁਬਾਰਕ, ഹിന്ദി: क़िला मुबारक, ഉർദു: قلعہ مبارک. ദേശീയ പ്രാധാന്യമുള്ള സ്മാരകമായി ഇത് അംഗീകരിക്കപ്പെടുകയും ആർക്കിയോളജിക്കൽ സർവേ ഓഫ് ഇന്ത്യ പരിപാലിക്കുകയും ചെയ്യുന്നു. എ.ഡി 1100 മുതൽ 1200 വരെ ഈ നഗരം ഇതിന്റെ ഇപ്പോഴുള്ള സ്ഥാനത്തുതന്നെ നിലനിന്നിരുന്നു. ഇന്ത്യയിലെ ഏറ്റവും പഴക്കം ചെന്ന കോട്ടയാണിത് ആദ്യമായി ദില്ലി ഭരിച്ച സ്ത്രീയായ റസിയ സുൽത്താന തോൽപ്പിക്കപ്പെട്ടതിനുശേഷം തടവിൽ കിടന്നത് ക്വില മുബാറക്കിലാണ്. ഇതിന്റെ ഭിത്തിയിലെ ഇഷ്ടികകൾ കുശാന കാലത്തോളം പഴക്കമുള്ളതാണ്. കനിഷ്ക ചക്രവർത്തിക്കൊപ്പം രാജാ ദാബും ചേർന്ന് കോട്ട നിർമ്മിച്ചതായി വിശ്വസിക്കപ്പെടുന്നു. പത്താം നൂറ്റാണ്ടിന്റെ അവസാനത്തിൽ ഖില മുബാറക് ഹിന്ദു ഷാഹി രാജവംശത്തിലെ ഭരണാധികാരിയായ ജയപാലന്റെ ഭരണത്തിൻ കീഴിലായിരുന്നു. പുൽത്തകിടികളും ഗുരുദ്വാരകളും ഒഴികെ കോട്ടയുടെ ഭൂരിഭാഗവും പൊതുജനങ്ങൾക്ക് അടച്ചിട്ടിരിക്കുന്നു. ബാബർ ആദ്യമായി ഇന്ത്യയിലേക്കു കടന്നുവന്നപ്പോൾ കൊണ്ടുവന്ന പീരങ്കികളിൽ നാലെണ്ണം ഇവിടെ കാണാം. അവലംബം പുറത്തേക്കുള്ള കണ്ണികൾ